फरीदाबाद। दिल्ली से सटे फरीदाबाद के नवीन नगर क्षेत्र में एक खाली पडे़ प्लॉट में मंगलवार सुबह अज्ञात युवती का शव मिलने से सनसनी मच गई। पुलिस ने शव को कब्जे में लेकर बीके अस्पताल की मॉर्चरी में भेज दिया। पुलिस मान रही है कि युवती की किसी अन्य स्थान पर हत्या कर शव यहां फेंका गया है। मृतका के सिर पर गहरा जख्म है और गले में कसा हुआ मफलर बंधा मिला है। लड़की के शरीर पर कपडे़ भी अस्त-व्यस्त मिले हैं।